ອີຣ່ານ ຈະບໍ່ລົບລ້າງ ຜົນການເລືອກຕັ້ງປະທານາທິບໍດີ ທີ່ເປັນບັນຫາໂຕ້ແຍ້ງ
ຂ່າວສຳຄັນອື່ນໆ: ຜູ້ນຳຊົນເຜົ່າ ທີ່ເປັນຄູ່ແຂ່ງ ຫົວໜ້າ ກຸ່ມທາລີບານໃນປາກິສຖານ ຖືກຂ້າຕາຍ; ສະຫະຣັດ ແລະ ກຽກກິສຖານ ບັນລຸການຕົກລົງ ກ່ຽວກັບຖານທັບ
ສື່ມວນຊົນ ຂອງອີຣ່ານ ລາຍງານ ໃນວັນອັງຄານ ມື້ນີ້ວ່າ ສະພາປົກຄອງ ຫຼືGUARDIAN COUNCIL ທີ່ມີອິດທິພົນ ຂອງອີຣ່ານຈະບໍ່ປະກາດ ລົບລ້າງຜົນການ ເລືອກຕັ້ງ ປະທານາທິບໍດີ ທີ່ເປັນບັນຫາ ຖົກຖຽງໂຕ້ແຍ້ງກັນນັ້ນໂດຍເວົ້າວ່າ ບໍ່ໄດ້ມີ ການປ່ອນບັດ ທີ່ຜິດປົກກະຕິ ຢ່າງຮ້າຍແຮງ ເກີດຂຶ້ນແຕ່ຢ່າງໃດ ໂຄສົກຂອງສະພາປົກ ຄອງ ກ່າວໃນຕອນແລງ ວານນີ້ວ່າ ການຮ້ອງ ທຸກສ່ວນໃຫຍ່ ແມ່ນກ່ຽວກັບ ການປະຕິບັດ ທີ່ບໍ່ຖືກບໍ່ຕ້ອງ ກ່ອນການເລືອກຕັ້ງບໍ່ແມ່ນໃນ ລະຫວ່າງ ແລະລຸນຫລັງ ການເລືອກຕັ້ງ ທີ່ປະ ທານາທິບໍດີ MAHMOUDAHMADINEJAD ໄດ້ຮັບໄຊຊະນະ ຢ່າງຖ້ວມ ລົ້ນນັ້ນ ສະພາ ແຫ່ງຊາດອີຣ່ານ ປະກາດໃນວັນອັງຄານ ມື້ນີ້ວ່າ ທ່ານ AHMADINEJAD ຈະສາບານ ໂຕເຂົ້າຮັບໜ້າທີ່ ລະຫວ່າງວັນທີ 26 ກໍຣະກົດ ຫາວັນທີ 19 ສິງຫາ ໃນອີກດ້ານນຶ່ງນັ້ນ ຮອງຫົວໜ້າສູນກາງເລືອກຕັ້ງ ຂອງ ກະຊວງພາຍໃນ ອີຣ່ານ ກ່າວວ່າ ທາງກະຊວງ ຈະພິມເຜີຍແຜ່ຜົນການນັບ ບັດຄະແນນສຽງ ຂອງແຕ່ລະຫີບ ໃນຄວາມ ພະຍາຍາມ ເພື່ອໃຫ້ຄວາມ ກະຈ່າງແຈ້ງກ່ຽວກັບ ການປ່ອນບັດ ໃນວັນທີ 12 ມິຖຸນາ ຜ່ານມາ ຕຳຣວດ ປາກິສຖານ ກ່າວວ່າ ຜູ້ນຳຫົວຮຸນແຮງ ຄົນນຶ່ງ ທີ່ຄັດຄ້ານຕໍ່ນາຍ BAITULLAH MEHSUD ຫົວໜ້າ ຂອງ ກຸ່ມທາລີບານ ໃນປາກິສຖານ ໄດ້ຖືກຍິງຕາຍໃນວັນອັງຄານ ມື້ນີ້ ໃນເຂດ ພາກຕາເວັນຕົກ ສຽງເໜືອ ຂອງປາກິສຖານ ຕຳຣວດກ່າວວ່າຜູ້ບັນຊາການ ຫົວຮຸນແຮງ QARI ZAINUD DIN ຢູ່ໃນຫ້ອງການ ຂອງລາວ ໃນເມືອງ DERAISMAIL KHAN ເວລາມືປືນ ຄົນນຶ່ງ ຍິງສັງຫານລາວ ແລະເຮັດໃຫ້ ຜູ້ຊ່ອຍຄົນນຶ່ງຂອງລາວ ໄດ້ຮັບບາດເຈັບ ຕຳຣວດ ໄດ້ສົ່ງ ນາຍ ZAINUDDIN ໄປໂຮງພະຍາບານແຕ່ຜູ້ກ່ຽວ ເສັຽຊີວິດ ໃນເວລາ ທີ່ໄປຮອດ ເມື່ອບໍ່ດົນມານີ້ ນາຍ ZAINUDDINໄດ້ປະກາດວ່າ ຕົນຈະໃຫ້ ການສນັບສນຸນ ຕໍ່ແຜນການ ປະຕິບັດງານ ທາງທະຫານເພື່ອປາບປາມ ນາຍ MEHSUD ນັ້ນ ເຈົ້າໜ້າທີ່ ກ່່າວວ່າ ນຶ່ງໃນບັນດາ ອາຣັກຂາຂອງນາຍ ZAINUDDIN ໄດ້ເຂົ້າໄປ ໃນຫ້ອງການ ແລ້ວກໍຍິງສັງຫານ ຜູ້ກ່ຽວ ຫລັງຈາກການສວດມົນ ພາວະນາ ໃນຕອນເຊົ້າ ຈຸດປະສົງ ໃນການໂຈມຕີ ຄັ້ງນີ້ ຍັງບໍ່ທັນເປັນທີ່ຈະແຈ້ງ ແຕ່ມີທາງວ່າ ຄວາມສົງສັຍ ຈະມຸ່ງໄປ ທີ່ນາຍ MEHSUDແລະພັກພວກ ເຈົ້າໜ້າທີ່ KYRGYZSTAN ກ່າວວ່າ ສະຫະຣັດແລະKYRGYZSTAN ໄດ້ບັນລຸ ການຕົກລົງ ກ່ຽວກັບ ການອະນຸຍາດໃຫ້ ສະຫະຣັດສືບຕໍ່ໃຊ້ສນາມບິນແຫ່ງນຶ່ງຂອງ KYRGYZSTAN ເພື່ອລຳລຽງ ຂົນສົ່ງອຸບປະກອນແລະສັມພາຣະທາງທະຫານ ຂອງສະຫະຣັດ ໄປຍັງອັຟການິສ ຖານ ເຈົ້າໜ້າທີ່ ກ່າວໃນວັນອັງຄານມື້ນີ້ວ່າ ຂໍ້ຕົກລົງ ເພື່ອເຮັດໃຫ້ ສນາມບິນ MANAS ເປັນສູນກາງ ໃນການລຳລຽງຂົນສົ່ງວັດຖຸ ປັດຈັຍ ໄປຍັງ ອັຟການິສຖານ ໄດ້ບັນລຸກັນ ໃນມື້ວານນີ້ ແຫຼ່ງຂ່າວແຈ້ງວ່າ ສະພາ ແຫ່ງຊາດ KYRGYZSTAN ຈະເລີ້ມ ທົບທວນເບິ່ງ ຂໍ້ຕົກລົງສະບັບໃໝ່ ພາຍໃນມື້ນີ້ ກໍເປັນໄດ້ ໃນເດືອນກຸມພາ ຜ່ານມາ ຣັຖບານ KYRGYZSTANກ່າວວ່າ ຕົນໃຫ້ເວລາ ແກ່ສະຫະຣັດ 6 ເດືອນ ເພື່ອຍົກຍ້າຍ ອອກຈາກ ຖານທັບແຫ່ງນີ້ຫຼັງຈາກຣັດເຊັຽ ໃຫ້ຄຳໝັ້ນສັນຍາ ທີ່ຈະໃຫ້ເງິນກູ້ຢືມ ແລະການຊ່ອຍເຫລືອ ແກ່KYRGYZSTAN ໃນມູນຄ່າ ປະມານ 2 ພັນລ້ານໂດລາ ແຕ່ເຈົ້າໜ້າທີ່ KYRGYZSTANໃຫ້ສັນຍານ ເມື່ອສອງສາມອາທິດ ຜ່ານມານີ້ວ່າ ຕົນຍິນດີ ທີ່ຈະພິຈາຣະນາ ຄືນໃໝ່ເບິ່ງຄຳສັ່ງ ໃຫ້ສະຫະຣັດ ຖອນອອກໄປ ຈາກຖານທັບ ດັ່ງກ່າວນັ້ນ ຄະນະເຈຣະຈາ ໃນດ້ານອາວຸດ ຂອງສະຫະຣັດ ແລະຣັດເຊັຽເລີ້ມສົນທະນາ ຫາຣືກັນ ທີ່ນະຄອນ GENEVA ໃນວັນອັງຄານ ມື້ນີ້ ກ່ຽວກັບສົນ ທິສັນຍາ ສະບັບໃໝ່ ເພື່ອໃຊ້ແທນ ສົນທິສັນຍາ START ທີ່ກຳລັງຈະໝົດອາຍຸໄປ ສົນທິສັນຍາ ດັ່ງກ່າວ ທີ່ໄດ້ເຊັນກັນ ໃນປີ 1991 ໄດ້ຫລຸດຈຳນວນອາວຸດຍຸທ ສາດ ນິວເຄລັຽ ຂອງ ສະຫະຣັດ ແລະຣັດເຊັຽ ລົງເປັນຈຳນວນ ຫລວງຫລາຍ ປະທານາທິບໍດີ BARACK OBAMA ແລະ ປະທານາທິບໍດີ ຣັດເຊັຽ ທ່ານ DMITRI MEDVEDEVໄດ້ຕົກລົງ ໃນຕົ້ນປີນີ້ວ່າ ຈະເປີດ ການເຈຣະຈາ ກ່ຽວກັບ ສົນທິສັນຍາ ສະບັບໃໝ່ເພື່ອແທນ ສົນທິສັນຍາ START ເວລາສົນທິສັນຍາ ດັ່ງກ່າວ ໝົດອາຍຸ ໃນວັນທີ 5ທັນວາ ປະທານາທິບໍດີ MEDVEDEV ກ່າວວ່າ ຣັດເຊັຽເຕັມໃຈ ທີ່ຈະຫລຸດຈຳນວນອາວຸດນິວເຄລັຽ ຂອງຕົນລົງຕື່ມອີກ ເປັນຈຳນວນຫລວງຫຼາຍ ແຕ່ກໍຕໍ່ເມື່ອ ສະຫະຣັດແກ້ໄຂ ຄວາມວິຕົກກັງວົນ ຂອງຣັດເຊັຽ ກ່ຽວກັບແຜນການ ຕິດຕັ້ງຣະບົບຕໍ່ຕ້ານລູກສອນໄຟ ຂອງສະຫະຣັດ ໃນເຂດພາກກາງ ຂອງຢູໂຣບ ເຈົ້າໜ້າທີ່ ທີ່ກຸງວໍຊິງຕັນ ກ່າວວ່າມີຢ່າງນ້ອຍ9 ຄົນແລ້ວ ເສັຽຊີວິດ ຫລັງຈາກ ຣົດໄຟໃຕ້ດິນ ສອງຂະບວນ ແລ່ນຕຳກັນ ໃນຕອນແລງຂອງມື້ວານນີ້ ອຸບັດ ຕິເຫດ ເກີດຂຶ້ນ ໃກ້ໆສະຖານີ ເທິງດິນແຫ່ງນຶ່ງ ທາງກ້ຳຕາເວັນອອກສຽງເໜືອ ຂອງກຸງວໍຊິງຕັນ ເຈົ້າໜ້າທີ່ ໃນນະຄອນຫຼວງ ຂອງ ສະຫະຣັດແລະເຈົ້າໜ້າທີ່ຂົນສົ່ງກ່າວວ່າ ຣົດໄຟຂະບວນ ນຶ່ງ ໄດ້ຢຸດຈອດ ເວລາຣົດໄຟຂະບວນທີສອງ ຊຶ່ງແລ່ນໄປທາງດຽວກັນ ແລ່ນເຂົ້າຕຳກົ້ນ ຢ່າງແຮງ ຈົນເຮັດໃຫ້ຕູ້ຣົດທຳອິດ ຂອງຣົດໄຟ ຂະບວນທີສອງ ອ້າອອກ ແລະໂດດຂຶ້ນໄປໂຄມ ຕູ້ສຸດທ້າຍຂອງຣົດໄຟ ຂະບວນທີນຶ່ງ ຄົນຂັບຣົດໄຟ ຂະບວນທີສອງ ຊຶ່ງເປັນແມ່ຍິງ ກໍຮວມຢູ່ໃນຈຳນວນພວກທີ່ເສັຽຊີວິດ ເຈົ້າໜ້າທີ່ກ່າວວ່າ ມີຜູ້ໂດຍສານ ອື່ນໆອີກ ຢ່າງນ້ອຍ70 ຄົນ ໄດ້ຮັບບາດເຈັບ ຮວມທັງ ຢ່າງນ້ອຍ 6 ຄົນ ທີ່ມີອາການ ສາຫັດ ທ່ານ ADRIANFENTY ເຈົ້າຄອງ ນະຄອນຫລວງວໍຊິງຕັນ ເອີ້ນອຸບັດຕິເຫດ ດັ່ງກ່າວນີ້ວ່າຮ້າຍແຮງສຸດ ໃນປະວັດຂອງ ຣະບົບຣົດໄຟໃຕ້ດິນ 33 ປີ ປະທານາທິບໍດີ ສະຫະຣັດ ທ່ານBARACK OBAMA ແລະພັລຍາ ທ່ານນາງ MICHELLE ກໍໄດ້ອອກ ຖແລງຂ່າວສະບັບນຶ່ງໃນຕອນແລງວານນີ້ ສະແດງຄວາມ ເສົ້າສລົດໃຈ ຕໍ່ພວກເຄາະຮ້າຍ ເຈົ້າໜ້າທີ່ ກະຊວງປ້ອງກັນປະ ເທດ ຂອງສະຫະຣັດ ແລະຈີນພົບປະກັນ ໃນວັນອັງ ຄານ ມື້ນີ້ ທີ່ນະຄອນຫລວງ ປັກກິ່ງ ໃນການເຈລະຈາທາງທະຫານ ລະດັບສູງ ສອງຝ່າຍ ເທື່ອທຳອິດ ໃນຮອບ 18 ເດືອນ ບໍ່ມີລາຍລະອຽດ ໃນທັນທີນີ້ເທື່ອ ກ່ຽວກັບການເຈຣະຈາເປັນເວລາສອງມື້ ຄັ້ງນີ້ ປັກກິ່ງໄດ້ງົດ ກອງປະຊຸມ ເຈຣະຈາຫາລືເຣື່ອງການປ້ອງກັນ ລະຫວ່າງຈີນ-ສຫະຣັດນີ້ ເມື່ອປີເຄິ່ງຜ່ານມາຍ້ອນບໍ່ພໍໃຈ ນຳການຂາຍອາວຸດ ຂອງສຫະຣັດ ໃຫ້ໃຕ້ຫວັນ ເຈົ້າໜ້າທີ່ສະຫະຣັດ ກ່າວວ່າ ວໍຊິງຕັນ ກຳລັງຊອກ ຫາຊ່ອງທາງເພື່ອຢາກໃຫ້ມີ ການຮ່ວມມືຢ່າງເຂັ້ມ ແຂງ ຈາກຈີນ ໃນການຮັບມື ກັບບັນຫາຂັດແຍ້ງ ຢູ່ໃນຂົງເຂດ ເປັນທີ່ຄາດກັນວ່າ ວໍຊິງຕັນ ຈະເພ່ງເລັງໃສ່ເຣື່ອງເກົາຫຼີເໜືອແລະການດຳເນີນ ຄວາມພະຍາຍາມ ຂອງ ນາໆຊາດ ເພື່ອຊັກຊວນໃຫ້ ປະເທດດັ່ງກ່າວກັບຄືນເຂົ້າສູ່ ໂຕະເຈຣະຈາ ກ່ຽວກັບການຍຸຕິ ໂຄງການ ສ້າງອາວຸດນິວເຄລັຽນັ້ນ ລາຍງານຂ່າວ ຂອງໜັງສືພິມ CHINA DAILY ສະບັບທີ່ອອກ ໃນວັນອັງຄານ ມື້ນີ້ໄດ້ອ້າງແຫລ່ງຂ່າວ ທາງທະຫານ ທີ່ກ່າວວ່າ ຄະນະຜູ້ແທນ ຂອງ ປະເທດທັງສອງ ຈະຊອກຫາຊ່ອງທາງ ເພື່ອຮ່ວມມືກັນ ກ່ຽວກັບບັນຫາຕ່າງໆ ຮວມທັງ ບັນຫາຂັດແຍ້ງ ທາງທະເລແລະການລົດ ກຳລັງອາວຸດນິວເຄລັຽ ເຖິງແມ່ນ ບໍ່ລົງຮອຍກັນ ໃນຫລາຍເຣື່ອງກໍຕາມ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ